stanford-oval/wikipedia huggingface dataset:
เอชทีซี
แหล่งข้อมูลอื่น

เว็บไซต์เอชทีซี
HTC ประเทศไทย
เอชทีซี ที่เอกซ์ (ทวิตเตอร์)
| ด ค กบริษัททางด้านเทคโนโลยีสารสนเทศขนาดใหญ่ |
| --- | --- |
อินเทอร์เน็ต:  กูเกิล  เฟซบุ๊ก  เทนเซ็นต์  ทวิตเตอร์  ยาฮู  ไป่ตู้  ยานเดกซ์  แอมะซอน.คอม  อีเบย์  IAC  NHN  NetEase  Rakuten 
ประมวลภาพดิจิทัล:  แคนนอน  นิคอน  โกดัก  เอปสัน  โคนิกา มินอลตา  เคียวเซร่า  เล็กซ์มาร์ก  ริโก  ชาร์ป คอร์ปอเรชั่น  แทมรอน  ซิกมา คอร์ปอเรชัน 
อุปกรณ์มือถือ:  แอปเปิล  ซัมซุง  ไมโครซอฟท์ โมบาย  โนเกีย  เอชทีซี  โซนี่  กูเกิล  หัวเว่ย  แบล็กเบอรี  แอลจี อีเลคทรอนิคส์  เอเซอร์  เลอโนโว (โมโตโรลาโมบิลิตี)  แอมะซอน.คอม  เอซุส  พานาโซนิค  ทรู  แซดทีอี  เหม่ยซู  เสียวหมี่  ไฮเซนส์  ทีซีแอลคอร์ปอเรชัน  ลาวา  ออปโป้  เรียลมี  อินฟินิกซ์  เทคโน โมบาย  นอตติง 
OEMs:  ฟ็อกซ์คอนน์  Celestica  Compal Electronics  เฟลกซ์  Jabil  Quanta  Sanmina-SCI  TPV Technology  Wistron 
เซมิคอนดักเตอร์:  อินวิเดีย  พานาโซนิค  Advanced Micro Devices  Broadcom  Freescale Semiconductor  ฟูจิตสึ  แอลจี อีเลคทรอนิคส์  Infineon Technologies  Marvell Technology Group  มีเดียเทค  Micron Technology  เอ็นเอ็กซ์พี เซมิคอนดักเตอร์  ควอลคอมม์  เรเนซาส อิเล็คทรอนิคส์  ซัมซุง  เอสเค ไฮนิกซ์  โซนี่  STMicroelectronics  Texas Instruments  โตชิบา  ยูนิซอค  VIA Technologies 
ฮาร์ดแวร์:  อินเทล  เอเอ็มดี  กิกะไบต์เทคโนโลยี  เอซุส  ASRock Inc.  Biostar 
ซอฟต์แวร์:  อะโดบีซิสเต็มส์  แมคโอเอส  ไมโครซอฟท์  กูเกิล  แอนดรอยด์  เอชพี  ไอบีเอ็ม  ออราเคิล  เอสเอพี เอจี  CA  Symantec  วีเอ็มแวร์ 
แอนตี้ไวรัส:  Symantec  แคสเปอร์สกี 
พีซี และเซิร์ฟเวอร์:  เอเซอร์  เอซุส  เอชพี  เดลล์  เลอโนโว  ฟูจิตสึ  ซัมซุง  แอลจี อีเลคทรอนิคส์  ไดนาบุ๊ก  หัวเว่ย  เสียวหมี่  ไมโครสตาร์ อินเตอร์เนชั่นแนล เฉพาะเซิร์ฟเวอร์ ไอบีเอ็ม  ออราเคิล 
เมนเฟรม:  ฟูจิตสึ  ไอบีเอ็ม 
ดาต้าสโตเรจ:  อีเอ็มซี  ซีเกต  เวสเทิร์น ดิจิตอล  ฮิตาชิ  เอชพี  ซัมซุง  เดลล์  ออราเคิล  เมลโค่  NetApp 
อุปกรณ์เน็ตเวิร์ก:  ซิสโก้  อวาย่า  ฟอร์ติเน็ต  จูนิเปอร์  หัวเว่ย  ต้าถัง เทเลคอม  ฟูจิตสึ  เอชพี  Alcatel-Lucent  อิริคสัน  มิตซูบิชิ อีเล็คทริค  Motorola Solutions  เอ็นอีซี  Nokia Solutions and Networks  ซัมซุง  แซดทีอี 
โทรคมนาคม  และผู้ให้บริการอินเทอร์เน็ต:  América Móvil  เอทีแอนด์ที  Bell Canada  BT Corporation  Bharti Airtel  CenturyLink  ไชน่า โมบายล์  ไชน่า เทเลคอม  ไชน่า ยูนิคอม  Comcast  Deutsche Telekom  Hutchison  เคดีดีไอ  เคพีเอ็น  KT  MTS  เอ็นทีที  เอ็นทีที โดโคโม  ออเรนจ์  Rogers  สิงเทล  เอสเค เทเลคอม  ซอฟต์แบงก์  Swisscom  เทเลนอร์  ทรู  เทเลคอม อิตาเลีย  Telefónica  TeliaSonera  Verizon  VimpelCom  Vivendi  โวดาโฟน 
รายชื่อบริษัทขนาดใหญ่ที่เกี่ยวข้องทางด้านเทคโนโลยีสารสนเทศ
แนวซีคฟรีท

แผนที่แนวซีคฟรีท
คำว่า แนวซีคฟรีท หมายถึงแนวป้องกันของเยอรมันสองแนวที่มีความแตกต่าง ครั้งหนึ่งในช่วงสงครามโลกครั้งที่หนึ่งและอีกครั้งในช่วงสงครามโลกครั้งที่สอง
แต่เดิมเป็นแนวป้อมปราการและการป้องกันรถถังที่ถูกสร้างขึ้นโดยเยอรมันในทางภาคเหนือของฝรั่งเศสในปี ค.ศ. 1916-17 ได้เป็นที่รู้จักกันในภาษาเยอรมันคือ Siegfriedstellung ("ตำแหน่งแนวซีคฟรีท") พวกบริติชได้เรียกอีกอย่างว่า "แนวฮินเดินบวร์ค" ชื่อที่ถูกนำมาใช้โดยส่วนที่เหลือของฝ่ายสัมพันธมิตร
ภายหลังสงครามโลกครั้งหนึ่ง ป้อมปราการเยอรมนีที่อยู่ทางด้านตะวันออกของแม่น้ำไรน์จะต้องถูกทำลายเนื่องจากสนธิสัญญาแวร์ซาย.
ในช่วงครั้งที่สอง ยังได้เป็นที่รู้จักกันในเยอรมันคือ กำแพงตะวันตก แต่ได้ถูกเรียกโดยฝ่ายสัมพันธมิตรว่า แนวซีคฟรีท ถูกสร้างขึ้นทางด้านตะวันออกที่ไกลออกไปในปี ค.ศ. 1930 อยู่ฝั่งตรงข้ามกับแนวแมกิโนต์ของฝรั่งเศส แนวนี้ได้ทอดยาวไปกว่า 630 กิโลเมตร(390 ไมล์) และมีจุดเด่นด้วยบังเกอร์กว่า 18,000 แห่ง, อุโมงค์ และแท่งหินดักรถถัง เครือข่ายของโครงสร้างการป้องกันได้ลากยาวตั้งแต่เคลเวอตรงพรมแดนติดกับเนเธอร์แลนด์, ลงมาตามพรมแดนตะวันตกของอดีตจักรวรรดิเยอรมันจนถึงเมืองไวล์อัมไรน์ตรงพรมแดนติดกับสวิตเซอร์แลนด์ ได้ถูกวางแผนในปี ค.ศ. 1936 และสร้างขึ้นในระหว่างปีค.ศ. 1938 และ 1940
ตั้งแต่เดือนกันยายน ค.ศ. 1944 ถึง เดือนมีนาคม ค.ศ. 1945 แนวซีคฟรีทได้ถูกตีแตกด้วยการรุกของฝ่ายสัมพันธมิตรขนาดใหญ่
เขตบางรัก

| เขตบางรัก |
| --- | --- |
เขต
การถอดเสียงอักษรโรมัน
 • อักษรโรมัน: Khet Bang Rak
เขตบางรักและแม่น้ำเจ้าพระยาเมื่อมองจากไอคอนสยาม
คำขวัญ: เขตเศรษฐกิจแท้จริง โซนนิงสถานบริการ ถิ่นตำนานแห่งความรัก ย่านที่พักโรงแรมหรู แหล่งเรียนรู้โรงเรียนดัง บางรัก บาง...รักประชาชน
แผนที่กรุงเทพมหานคร เน้นเขตบางรัก
พิกัด: 13°43′51″N 100°31′27″E﻿ / ﻿13.73083°N 100.52417°E﻿ / 13.73083; 100.52417
ประเทศ:  ไทย
เขตปกครองพิเศษ: กรุงเทพมหานคร
พื้นที่
 • ทั้งหมด: 5.54 ตร.กม. (2.14 ตร.ไมล์)
ประชากร (2566)
 • ทั้งหมด: 42,921 คน
 • ความหนาแน่น: 7,747.47 คน/ตร.กม. (20,065.9 คน/ตร.ไมล์)
รหัสไปรษณีย์: 10500
รหัสภูมิศาสตร์: 1004
ที่อยู่ สำนักงาน: เลขที่ 5 ถนนนเรศ แขวงสี่พระยา เขตบางรัก กรุงเทพมหานคร 10500
เว็บไซต์: www.bangkok.go.th/bangrak
 ส่วนหนึ่งของสารานุกรมประเทศไทย
บางรัก เป็นหนึ่งในห้าสิบเขตในฝั่งพระนครของกรุงเทพมหานคร ตั้งอยู่ริมฝั่งแม่น้ำเจ้าพระยาทางตะวันออก มีอาณาเขตติดต่อกับเขตปทุมวันทางทิศเหนือและตะวันออก เขตสาทรทางทิศใต้ และติดต่อกับเขตสัมพันธวงศ์และเขตคลองสาน (ตรงข้ามแม่น้ำเจ้าพระยา) ทางตะวันตก
เขตบางรักเป็นบริเวณหนึ่งที่ชาวยุโรปเข้ามาตั้งรกรากเป็นบริเวณแรก ๆ ในกรุงเทพมหานคร เช่น คณะมิสซังต่างประเทศแห่งกรุงปารีส ซึ่งตั้งสวนท่านเป็นโบสถ์โรมันคาทอลิก (ปัจจุบันคือ อาสนวิหารอัสสัมชัญ) การตั้งโรงเรียนกรุงเทพคริสเตียนวิทยาลัยของคณะมิชชันนารีอเมริกันเพรสไบทีเรียน, การตั้งสถานทูตฝรั่งเศสและโปรตุเกส และการตั้งโกดังเก็บสินค้าไปจนถึงอาคารสำนักงานของบริษัทอีสต์เอเชียติก เป็นต้น ในปี 2559 ศูนย์สร้างสรรค์งานออกแบบได้ย้ายที่ตั้งสำนักงานใหญ่จากที่เขตคลองเตย มาอยู่ที่อาคารไปรษณีย์กลาง ในเขตบางรัก พร้อมทั้งสนับสนุนและประกาศให้พื้นที่รอบถนนเจริญกรุงในเขตบางรักให้เป็นเขตธุรกิจสร้างสรรค์ในชื่อ "สร้างสรรค์เจริญกรุง" คำขวัญของเขตบางรักได้ให้ลักษณะของเขตว่าเป็น "โซนนิงสถานบริการ" (เช่น พัฒน์พงศ์, อดีตซอยประตูชัย), "ย่านที่พักโรงแรมหรู" (เช่น โรงแรมแมนดาริน โอเรียนเต็ล กรุงเทพ, โรงแรมเชอราตัน) และ "แหล่งเรียนรู้โรงเรียนดัง" (เช่น โรงเรียนเอกชนเก่าแก่ โรงเรียนอัสสัมชัญ, โรงเรียนกรุงเทพคริสเตียนวิทยาลัย, โรงเรียนเซนต์โยเซฟคอนเวนต์) นอกจากนี้เขตบางรักยังเป็นที่รู้จักจากอาคารเก่าสถาปัตยกรรมโคโลเนียลและตะวันตก เช่น ศุลกสถาน, อาคาร อีสต์ เอเชียติก, ห้องสมุดเนียลสัน เฮส์ และพิพิธภัณฑ์ชาวบางกอก ในปัจจุบันเขตบางรักยังเป็นที่ตั้งของอาคารสำนักงาน ตึกระฟ้าจำนวนมากในย่านสีลม ซึ่งเป็นหนึ่งในบริเวณที่มีมูลค่าที่ดินสูงที่สุดในประเทศไทย อยู่ที่ 1.7 ล้านบาท ต่อตารางวา ในการคาดการณ์ปี 2560 สูงเป็นอันดับที่สามในประเทศไทยรองจากย่านสยามสแควร์ และย่านชิดลมในเขตปทุมวัน
ที่ตั้งและอาณาเขต

เขตบางรักมีพื้นที่ทั้งหมด 5.54 ตารางกิโลเมตร ตั้งอยู่ริมฝั่งตะวันออกของแม่น้ำเจ้าพระยา (ฝั่งพระนคร) มีอาณาเขตติดต่อกับเขตต่าง ๆ เรียงตามเข็มนาฬิกา ดังนี้
ทิศเหนือและทิศตะวันออก ติดต่อกับเขตปทุมวัน มีถนนพระรามที่ 4 ฟากใต้ เป็นเส้นแบ่งเขต
ทิศใต้ ติดต่อกับเขตสาทร มีคลองสาทรเป็นเส้นแบ่งเขต
ทิศตะวันตก ติดต่อกับเขตคลองสาน มีแนวกึ่งกลางแม่น้ำเจ้าพระยาเป็นเส้นแบ่งเขต
ทิศตะวันตกเฉียงเหนือ ติดต่อกับเขตสัมพันธวงศ์ มีคลองผดุงกรุงเกษมเป็นเส้นแบ่งเขต
สัญลักษณ์

สัญลักษณ์ประจำเขตบางรัก ได้แก่
ตราประจำเขตบางรัก ประกอบรูปกังหันลมสีเหลืองบนพื้นหลังสีม่วง รูปกังหันลม 5 แฉกสื่อถึง โรงสีซึ่งในอดีตมีมากบนถนนสีลมซึ่งเป็นที่มาของชื่อถนนสีลม ส่วนแฉกทั้ง 5 สื่อถึงแขวง 5 แขวงในเขตบางรัก ด้านล่างเป็นพวงดอกรัก ซึ่งเป็นดอกไม้ประจำเขต
ดอกไม้ประจำเขตบางรัก คือ ดอกรัก ซึ่งเป็นข้อสันนิษฐานของที่มาของชื่อเขตบางรัก
สีประจำเขตบางรัก คือ สีม่วง
คำขวัญประจำเขต คือ 
“เขตเศรษฐกิจ แท้จริง 
โซนนิ่ง สถานบริการ
ถิ่นตำนาน แห่งความรัก
ย่านที่พัก โรงแรมหรู
แหล่งเรียนรู้ โรงเรียนดัง” 
บางรัก บาง...รักประชาชน
ศัพทมูล

ที่มาของชื่อเขตบางรักมีการสันนิษฐานอยู่หลายทฤษฎี ได้แก่
สันนิษฐานว่าบริเวณเขตบางรักนี้ในอดีตมีคลองเล็ก ๆ สายหนึ่งที่ไหลลงแม่น้ำเจ้าพระยา ซึ่งมีซุงของต้นรักขนาดใหญ่ในคลองนั้น จึงเรียกชื่อบริเวณนี้ตามชื่อไม้ว่า "บางรัก" ส่วนบริเวณที่เคยเป็นคอลงที่มีซุงนั้น เชื่อว่าเป็นบริเวณตรอกซุงในปัจจุบัน
สันนิษฐานว่าบริเวณนี้ในอดีตมีต้นรักขึ้นอยู่เป็นจำนวนมากจนเป็นที่มาของชื่อ “บางรัก“ ความเชื่อนี้ในปัจจุบันได้รับการยอมรับมาก สังเกตจากตราสัญลักษณ์ประจำเขตนั้นก็ใช้รูปดอกรักประกอบ ตามความเชื่อว่าเป็นที่มาของชื่อเขต
สันนิษฐานว่าเพี้ยนมาจากคำว่า “บางรักษ์” ซึ่งมาจากสำนักงานอำเภอในอดีตตั้งอยู่ตรงข้ามกับโรงพยาบาลแห่งหนึ่งที่เป็นที่รู้จัก อย่างไรก็ตามแนวคิดนี้ถูกคัดค้านว่ามาจากถูกเข้าใจผิดจากชื่อของ อำเภอบางรักษ์ ในย่านบ้านทวาย (บริเวณต่อระหว่างเขตสาทร กับเขตบางรักในปัจจุบัน)
สันนิษฐานว่าในอดีต เป็นย่านที่มีชื่อว่าคลองบางขวางล่างใต้ เนื่องด้วยเป็นบริเวณที่มีการทะเลาะวิวาทถึงขั้นฆ่ากันตายบ่อยครั้ง ชาวบ้านจึงขอให้ใช้ชื่อที่เป็นมงคลเรียกย่านนี้ว่า "บางรัก" แทนชื่อเดิม
ในปัจจุบันเป็นที่เชื่อกันในความเป็นสิริมงคลของชื่อเขตบางรัก ว่ามีความเกี่ยวข้องกับความรัก ในทุก ๆ ปี สำนักงานเขตจะจัดพิธีจดทะเบียนสมรสหมู่ขึ้นในวันวาเลนไทน์ของทุกปี แสดงให้เห็นความนิยมในชื่อของ “รัก” ที่ปรากฏในชื่อเขตในฐานะของความรัก
ประวัติ

อำเภอบางรักก่อตั้งขึ้นเป็นทางการในวันที่ 5 มิถุนายน พ.ศ. 2450 โดยการรวมพื้นที่อำเภอชั้นในของพระนคร 4 อำเภอตามประกาศกระทรวงนครบาล นับเป็น 1 ใน 8 อำเภอของกรุงเทพฯ ในขณะนั้น ต่อมาใน พ.ศ. 2515 หลังการประกาศของคณะปฏิวัติให้จัดตั้งกรุงเทพมหานครขึ้นแทนที่นครหลวงกรุงเทพธนบุรีซึ่งเกิดจากการรวมกันของจังหวัดพระนครและจังหวัดธนบุรี อำเภอบางรักจึงได้รับการเปลี่ยนแปลงฐานะเป็น เขตบางรัก กรุงเทพมหานคร ส่วนตำบลต่าง ๆ ก็เปลี่ยนสถานะฐานะเป็นแขวงแทน
เขตการปกครอง

เขตบางรักแบ่งหน่วยการปกครองย่อยออกเป็น 5 แขวง ดังนี้
| หมาย เลข | อักษรไทย | อักษรโรมัน | พื้นที่  (ตร> กม.) | จำนวนประชากร  (ธันวาคม 2566) | ความหนาแน่น  (ธันวาคม 2566) | แผนที่ |
| --- | --- | --- | --- | --- | --- | --- |
| 1. | มหาพฤฒาราม | Maha Phruettharam | 0.889 | 9,865 | 11,096.74 |  |
| 2. | สีลม | Si Lom | 2.074 | 16,311 | 7,864.51 |  |
| 3. | สุริยวงศ์ | Suriyawong | 0.820 | 4,172 | 5,087.81 |  |
| 4. | บางรัก | Bang Rak | 0.689 | 2,413 | 3,502.18 |  |
| 5. | สี่พระยา | Si Phraya | 1.064 | 10,160 | 9,548.87 |  |
| ทั้งหมด | ทั้งหมด | ทั้งหมด | 5.540 | 42,921 | 7,747.47 |  |
ประชากร

| สถิติประชากรตามทะเบียนราษฎร เขตบางรัก> ปี (พ.ศ.) | สถิติประชากรตามทะเบียนราษฎร เขตบางรัก> ประชากร | สถิติประชากรตามทะเบียนราษฎร เขตบางรัก> การเพิ่มและการลด |
| --- | --- | --- |
| 2535 | 77,412 | ไม่ทราบ |
| 2536 | 70,838 | -6,574 |
| 2537 | 69,210 | -1,628 |
| 2538 | 68,081 | -1,129 |
| 2539 | 65,966 | -2,115 |
| 2540 | 64,989 | -977 |
| 2541 | 64,345 | -644 |
| 2542 | 63,038 | -1,307 |
| 2543 | 61,994 | -1,044 |
| 2544 | 61,175 | -819 |
| 2545 | 60,775 | -400 |
| 2546 | 60,300 | -475 |
| 2547 | 50,443 | -9,857 |
| 2548 | 50,023 | -420 |
| 2549 | 49,730 | -293 |
| 2550 | 49,124 | -606 |
| 2551 | 48,506 | -618 |
| 2552 | 47,503 | -1,003 |
| 2553 | 47,053 | -450 |
| 2554 | 46,087 | -966 |
| 2555 | 46,112 | +25 |
| 2556 | 46,114 | +2 |
| 2557 | 46,472 | +358 |
| 2558 | 46,777 | +305 |
| 2559 | 47,308 | +531 |
| 2560 | 47,817 | +509 |
| 2561 | 48,207 | +390 |
| 2562 | 48,227 | +20 |
| 2563 | 45,757 | -2,470 |
| 2564 | 45,015 | -742 |
| 2565 | 43,914 | -1,101 |
| 2566 | 42,921 | -993 |
เศรษฐกิจ

ศูนย์สร้างสรรค์งานออกแบบได้สนับสนุนให้บริเวณเขตบางรักช่วงถนนเจริญกรุงเป็นพื้นที่เขตธุรกิจสร้างสรรค์ ในปัจจุบันเขตบางรักเป็นที่ตั้งของหน่วยงานที่เกี่ยวข้องกับการประกอบธุรกิจสร้างสรรค์ คือ ศูนย์สร้างสรรค์งานออกแบบ (TCDC) และ สำนักงานส่งเสริมเศรษฐกิจสร้างสรรค์ (CEA) นอกจากนี้ในเขตบางรักประกอบไปด้วยอาคารสำนักงานและอาคารระฟ้าหลายแห่ง เช่น จิวเวลรี่ เทรด เซ็นเตอร์, คิง เพาเวอร์ มหานคร และตึกสเตท
เศรษฐกิจ > การท่องเที่ยว

เขตบางรักเป็นที่ตั้งของโรงแรมหรูที่มีอายุเก่าแก่หลายแห่ง เช่น โรงแรมดุสิตธานี, โรงแรมแมนดาริน โอเรียนเต็ล กรุงเทพ, โรงแรม ดับเบิ้ลยู กรุงเทพฯ, โรงแรมแชงการีลา
นอกจากนี้เขตบางรักยังเป็นที่รู้จักจากสถานที่ท่องเที่ยวกลุ่มอาคารเก่าแก่สถาปัตยกรรมยุคโคโลเนียลและตะวันตก เช่น ศุลกสถาน (โรงภาษีร้อยชักสาม), ตึกเก่าอาคาร อีสต์ เอเชียติก, บ้านสาทร, พิพิธภัณฑ์ชาวบางกอก, อาคารไปรษณีย์กลาง และ ห้องสมุดเนียลสัน เฮส์
สถานที่สำคัญ > สถานทูต

ในเขตบางรักเป็นที่ตั้งของสถานทูตดังต่อไปนี้
สถานทูตกรีซ
สถานทูตคาซัคสถาน
สถานทูตรัสเซีย
สถานทูตเบลเยียม
สถานทูตแคนาดา
สถานทูตซาอุดีอาระเบีย
สถานทูตโปรตุเกส
สถานทูตฝรั่งเศส
สถานทูตพม่า
สถานที่สำคัญ > สถานศึกษา

เขตบางรักเป็นที่ตั้งของสถานศึกษาที่มีชื่อเสียงเก่าแก่หลายแห่ง ดังที่ปรากฏในคำขวัญเขตวรรค “แหล่งเรียนรู้โรงเรียนดัง” โดยในเขตบางรักเป็นที่ตั้งของโรงเรียนเอกชนเก่าแก่ของประเทศไทย เช่น โรงเรียนอัสสัมชัญ โรงเรียนคาทอลิกแห่งแรกในประเทศไทย, โรงเรียนกรุงเทพคริสเตียนวิทยาลัย โรงเรียนเอกชนแห่งแรกในประเทศไทย, โรงเรียนเซนต์โยเซฟคอนเวนต์ โรงเรียนสตรีคาทอลิกแห่งแรกในประเทศไทย และโรงเรียนเอกชนของคาทอลิกอื่น ๆ คือ โรงเรียนอัสสัมชัญศึกษา และโรงเรียนอัสสัมชัญคอนแวนต์ โรงเรียนรัฐบาลที่เป็นที่รู้จัก เช่น โรงเรียนปวโรฬาร, โรงเรียนสตรีมหาพฤฒาราม สำหรับสถานศึกษาระดับอุดมศึกษาหรือวิชาชีพ เช่น วิทยาลัยนานาชาติ มหาวิทยาลัยศิลปากร, สถาบันการโรงแรม เลอ กอร์ดอง เบลอ และ วิทยาลัยสารพัดช่างสี่พระยา
สถานที่สำคัญ > สถานพยาบาล

ในเขตบางรักประกอบด้วยโรงพยาบาล 4 แห่ง ได้แก่ โรงพยาบาลรัฐบาล 1 แห่ง คือ โรงพยาบาลเลิดสิน และโรงพยาบาลเอกชน 3 แห่ง คือ โรงพยาบาลบีเอ็นเอช โรงพยาบาลเอกชนแห่งแรกในประเทศไทย, โรงพยาบาลกรุงเทพคริสเตียน (สังกัดสภาคริสตจักรในประเทศไทย) และ โรงพยาบาลมเหสักข์ (สังกัดเครือโรงพยาบาลวิภาราม)
สถานที่สำคัญ > ศาสนสถาน

เขตบางรักประกอบวัดในศาสนาพุทธ 5 แห่ง ในจำนวนนี้เป็นพระอารามหลวง 2 แห่ง คือ วัดมหาพฤฒารามและวัดหัวลำโพง นอกจากนี้ยังเป็นที่ตั้งของโบสถ์คริสต์ ของโรมันคาทอลิก เช่น อาสนวิหารอัสสัมชัญ ที่ตั้งของเขตมิสซังกรุงเทพฯและเป็นศูนย์กลางของการควบคุมดูแลคาทอลิกในประเทศไทย และอารามคาร์แมล กรุงเทพฯ ของโปรเตสแตนต์ เช่น คริสตจักรสัจจศึกษา, คริสตจักรสะพานเหลือง และของแองกลิคันคือ คริสตจักรไคร้สต์เชิร์ช ส่วนมัสยิดประกอบด้วย มัสยิดบ้านอู่, มัสยิดฮารูณ, มัสยิดมิตรภาพไทย-ปากีสถาน, มัสยิดนูรุ้ลนะซีฮะห์, มัสยิดบูรัลนะซีฮาร์
นอกจากสามศาสนาหลักของประเทศไทย แล้วยังเป็นที่ตั้งของโบสถ์พราหมณ์แบบอินเดียใต้ คือ วัดพระศรีมหาอุมาเทวี และศาลเจ้าจีนต่าง ๆ เช่น ศาลเจ้าปุ้นเถ้ากง, ศาลเจ้าเจียวเอ็งเนี้ยว
การคมนาคม > ระบบถนน

ถนนสายหลัก ได้แก่
ถนนพระรามที่ 4
ถนนสีลม
ถนนสาทรเหนือ
ถนนนราธิวาสราชนครินทร์
ถนนเจริญกรุง
ทางพิเศษศรีรัช
และถนนสายรอง เช่น
ถนนสี่พระยา
ถนนสุรวงศ์
ถนนนเรศ
ถนนทรัพย์
ถนนมหาเศรษฐ์
ถนนมเหสักข์
การคมนาคม > ระบบขนส่งมวลชน

รถไฟฟ้าบีทีเอส สายสีลม ประกอบด้วยสถานีช่องนนทรี, สถานีเซนต์หลุยส์ สถานีสุรศักดิ์, สถานีศาลาแดง และสถานีสะพานตากสิน
รถโดยสารด่วนพิเศษ สายสาทร–ราชพฤกษ์ ประกอบด้วยสถานีสาทร
รถไฟฟ้ามหานคร ประกอบด้วยสถานีสีลม
เรือด่วนเจ้าพระยา ประกอบด้วยท่าสาทร, ท่าโอเรียนเต็ล และท่าวัดม่วงแค
เหตุการณ์สำคัญ

22 เมษายน พ.ศ. 2553 ได้เกิดเหตุระเบิด 5 ครั้งบริเวณถนนสีลม โดยครั้งแรกเกิดขึ้นเมื่อเวลาประมาณ 20.00 น. ระหว่างที่กลุ่มผู้ชุมนุม นปช. รวมตัวการชุมนุมอยู่แยกศาลาแดงฝั่งถนนสีลม ท่ามกลางการรักษาความปลอดภัยของตำรวจ โดยเสียงระเบิดดังขึ้น 3 ครั้ง ที่บริเวณสถานีรถไฟฟ้าศาลาแดง เสียงระเบิดทำให้ประชาชนที่อยู่บนสถานีและกลุ่มต่อต้าน นปช. เกิดความโกลาหล ระเบิดลูกที่ 4 ได้ระเบิดขึ้นบริเวณหน้าโรงแรมดุสิตธานี ใต้ทางเดินลอยฟ้าเชื่อมต่อสถานีรถไฟฟ้าบีทีเอส (สกายวอล์ก) ต่อมา เวลา 20.45 น. ระเบิดลูกที่ 5 ก็ระเบิดขึ้นที่หน้าธนาคารกรุงศรีอยุธยา สาขาศาลาแดง
7 พฤษภาคม เวลา 22.45 น. บริเวณแยกศาลาแดง เกิดเหตุคนร้ายใช้อาวุธปืนกราดยิงเข้าใส่เจ้าหน้าที่ตำรวจที่ยืนเฝ้าที่หน้าธนาคารกรุงไทย สาขาย่อย อาคารซูลิก เฮ้าส์ ถนนสีลม ทำให้กระจกหน้าธนาคารกรุงไทย ใกล้ตู้เอทีเอ็ม แตก 1 บาน มีรอยร้าว มีรูกระสุน 1 รู มีผู้ได้รับบาดเจ็บ 4 ราย[ต้องการอ้างอิง] ทั้งหมดถูกนำส่งโรงพยาบาลจุฬาลงกรณ์ ซึ่งอยู่ฝั่งตรงข้าม
ทัศนียภาพ

ทัศนียภาพกรุงเทพมหานครเขตคลองสาน (ซ้ายมือ) และเขตบางรัก (ขวามือ) จากสะพานสมเด็จพระเจ้าตากสินมหาราช ในปี พ.ศ. 2564
แหล่งข้อมูลอื่น

เว็บไซต์สำนักงานเขตบางรัก
แผนที่และภาพถ่ายทางอากาศของ เขตบางรัก
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′52″N 100°31′26″E﻿ / ﻿13.731°N 100.524°E﻿ / 13.731; 100.524
| ด ค กเขตในกรุงเทพมหานคร |
| --- | --- | --- |
| ฝั่งธนบุรี |  คลองสาน  จอมทอง  ตลิ่งชัน  ทวีวัฒนา  ทุ่งครุ  ธนบุรี  บางกอกน้อย  บางกอกใหญ่  บางขุนเทียน  บางแค  บางบอน  บางพลัด  ภาษีเจริญ  ราษฎร์บูรณะ  หนองแขม  |  |
| ฝั่งพระนคร |  คลองเตย  คลองสามวา  คันนายาว  จตุจักร  ดอนเมือง  ดินแดง  ดุสิต  บางกะปิ  บางเขน  บางคอแหลม  บางซื่อ  บางนา  บางรัก  บึงกุ่ม  ปทุมวัน  ประเวศ  ป้อมปราบศัตรูพ่าย  พญาไท  พระโขนง  พระนคร  มีนบุรี  ยานนาวา  ราชเทวี  ลาดกระบัง  ลาดพร้าว  วังทองหลาง  วัฒนา  สวนหลวง  สะพานสูง  สัมพันธวงศ์  สาทร  สายไหม  หนองจอก  หลักสี่  ห้วยขวาง  |  |
เขตบางรักตลอดริมฝั่งแม่น้ำเจ้าพระยา
ศูนย์สร้างสรรค์งานออกแบบ (TCDC) กรุงเทพฯ
โรงเรียนอัสสัมชัญ
ถนนสาทรเหนือ
เอชดี 69830

| --- | --- |
 เอชดี 69830 คือดาวแคระเหลืองชนิด G8V มีมวลน้อยกว่าดวงอาทิตย์ (G2V)
ข้อมูลสังเกตการณ์  ต้นยุคอ้างอิง J2000.0      วิษุวัต J2000.0
กลุ่มดาว: กลุ่มดาวท้ายเรือ

ไรต์แอสเซนชัน: 08h 18m 23.94706s
เดคลิเนชัน: -12° 37′ 55.8116″
ความส่องสว่างปรากฏ (V): +5.98
คุณสมบัติ
ชนิดสเปกตรัม: G8V
ดัชนีสี U-B: 0.33
ดัชนีสี B-V: 0.75
ดัชนีสี V-R: 0.40
ดัชนีสี R-I: 0.36
ชนิดดาวแปรแสง: none
มาตรดาราศาสตร์
ความเร็วแนวเล็ง (Rv): +30.4 km/s
การเคลื่อนที่เฉพาะ (μ):  RA: 278.99 ± 0.25 mas/yr   Dec.: −987.59 ± 0.29 mas/yr 
พารัลแลกซ์ (π): 80.04 ± 0.35 mas
ระยะทาง: 40.7 ± 0.2 ly  (12.49 ± 0.05 pc)
ความส่องสว่างสัมบูรณ์ (MV): 5.47 ± 0.01
รายละเอียด

มวล: 0.863 ± 0.043 M☉
รัศมี: 0.905 ± 0.019 R☉
แรงโน้มถ่วงที่พื้นผิว (log g): 4.53
กำลังส่องสว่าง: 0.622 ± 0.014 L☉
อุณหภูมิ: 5,394 ± 62 K
การหมุนตัว: 35.1 ± 0.8 days
ความเร็วในการหมุนตัว (v sin i): 0.8±0.5 km/s

ชื่ออื่น
 285 G. Puppis, BD−12°2449, GJ 302, HIP 40693, HR 3259, LHS 245, SAO 154093 
ฐานข้อมูลอ้างอิงอื่น
SIMBAD: data
Exoplanet Archive: data
ARICNS: data
สารานุกรมดาวเคราะห์นอกระบบ: data
เอชดี 69830 หรือ HD 69830 (285 G. Puppis) เป็นดาวแคระเหลืองที่อยู่ห่างจากโลกประมาณ 41 ปีแสง ตั้งอยู่ในกลุ่มดาวท้ายเรือ ในปี พ.ศ. 2548 กล้องโทรทรรศน์อวกาศสปิตเซอร์ค้นพบวงแหวนแคบ ๆ ของจานเศษซาก (Debris disk) ที่มีอุณหภูมิปานกลาง โคจรอยู่รอบดาวฤกษ์  ประกอบด้วยฝุ่นละอองปริมาณมากกว่าแถบดาวเคราะห์น้อยในระบบสุริยะ ในปี พ.ศ. 2549 ดาวเคราะห์นอกระบบสุริยะสามดวง ที่มีมวลอย่างน้อยที่สุดเทากับดาวเนปจูน ได้รับการยืนยันว่าโคจรอยู่รอบดาวฤกษ์ ซึ่งวงโคจรอยู่ภายในกว่าวงแหวนของจานเศษซาก
ระยะห่างและการสังเกตเห็นได้

เอชดี 69830 เป็นดาวฤกษ์ในแถบลำดับหลักที่มีชนิดสเปกตรัมเป็นแบบ G และกำลังส่องสว่างในระดับ V ชนิด G8V มีมวลประมาณ 86% , มีรัศมี 90%, กำลังส่องสว่าง 62% และ 89% ของสัดส่วนธาตุเหล็กเมื่อเทียบกับของดวงอาทิตย์ อายุของดาวนั้นประมาณไว้ที่ 10.6 ± 4 พันล้านปี เอชดี 69830 อยู่ห่างจากดวงอาทิตย์ประมาณ 40.7 ปีแสง อยู่ทางทิศตะวันออกเฉียงเหนือของกลุ่มดาวท้ายเรือ (Poop Deck) สามารถเห็นได้ทางตะวันออกของดาวซิริอุส, ตะวันตกเฉียงใต้ของดาวโพรซิออน, ตะวันออกเฉียงเหนือของดาววีเซน (Wezen, Delta Canis Majoris) และทางเหนือของดาวเนออส (Naos, Zeta Puppis)
ระบบดาวเคราะห์

| ดาวเคราะห์ (ตามลำดับจากดาว) | มวล | กึ่งแกนเอก (AU) | คาบการโคจร (วัน) | ความเยื้องศูนย์กลาง | ความเอียงของวงโคจร | รัศมี |
| --- | --- | --- | --- | --- | --- | --- |
| บี | 10.2 M⊕ | 0.0785 | 8.667 ± 0.003 | 0.1 ± 0.04 | — | — |
| ซี | 11.8 M⊕ | 0.186 | 31.56 ± 0.04 | 0.13 ± 0.06 | — | — |
| ดี | 18.1 M⊕ | 0.63 | 197 ± 3 | 0.07 ± 0.07 | — | ~4 R⊕ |
| แถบดาวเคราะห์น้อย | 0.93–1.16 AU | 0.93–1.16 AU | 0.93–1.16 AU | 0.93–1.16 AU | — | — |
ดาวเคราะห์

วันที่ 17 พฤษภาคม พ.ศ. 2549 ทีมนักดาราศาสตร์ของหอดูดาวท้องฟ้าซีกใต้แห่งยุโรป (ESO) ใช้สเปกโทรมิเตอร์ HARPS ในกล้องโทรทรรศน์ที่หอดูดาวลาซิยาขนาด 3.6 เมตรในทะเลทรายอาตากามาประเทศชิลี ตรวจสอบและประกาศการค้นพบดาวเคราะห์นอกระบบสามดวงที่โคจรรอบดาวฤกษ์ ด้วยมวลต่ำสุดอยู่ระหว่าง 10 ถึง 18 เท่าของโลก ดาวเคราะห์ทั้งสามสันนิษฐานว่าคล้ายกับดาวเนปจูนหรือดาวยูเรนัส จนถึงปี พ.ศ. 2554 ไม่พบดาวเคราะห์ที่มีมวลมากกว่าครึ่งหนึ่งของดาวพฤหัสบดี จากการตรวจติดตามในระยะ 3 หน่วยดาราศาสตร์ของระบบ เอชดี 69830
ดาวโคจรด้วยความเอียงของวงโคจร 13+27-13สันนิษฐานว่ามุมเอียงของวงโคจรสัมพัทธ์กับโลกนั้น เป็นผลรวมมุมเอียงของดาวเคราะห์ทั้งหมด อย่างไรก็ตามดาวเคราะห์ บี และ ซี นั้นเป็น "ดาวเนปจูนร้อน" และปัจจุบันเป็นที่ทราบกันว่า ภายนอกระบบนี้มีบางสิ่งมีความสัมพันธ์เป็นมุมเอียงเมื่อเทียบกับแกนของดาวฤกษ์
ดาวเคราะห์นอกสุดที่ค้นพบนั้นดูเหมือนจะอยู่ในเขตอาศัยได้ของระบบ ซึ่งน้ำจะยังคงมีเสถียรภาพในสถานะของเหลว (ข้อมูลที่แม่นยำยิ่งขึ้นเกี่ยวกับกำลังส่องสว่างของดาวฤกษ์หลัก จะบอกให้ทราบว่าขอบเขตที่แท้จริงของเขตอาศัยได้อยู่ในบริเวณใด) เอชดี 69830 เป็นระบบดาวเคราะห์นอกระบบแห่งแรกที่มีดาวเคราะห์โคจรรอบดาวฤกษ์คล้ายดวงอาทิตย์ โดยไม่พบดาวเคราะห์ใดที่เปรียบเทียบมวลได้กับดาวพฤหัสบดีหรือดาวเสาร์
จานเศษซาก

ในปี พ.ศ. 2548 กล้องโทรทรรศน์อวกาศสปิตเซอร์ตรวจพบจานเศษซาก (Debris disk) ในระบบ เอชดี 69830 ที่สอดคล้องกับแถบดาวเคราะห์น้อยที่ถูกสร้างขึ้นซึ่งมีขนาดใหญ่กว่าของระบบสุริยะถึงยี่สิบเท่า ตอนแรกสันนิษฐานว่าแถบดาวเคราะห์น้อยอยู่ในวงโคจร ที่เทียบเท่ากับวงโคจรของดาวศุกร์ในระบบสุริยะ ซึ่งจะวางไว้ระหว่างวงโคจรของดาวเคราะห์ดวงที่สองและสามของระบบ เอชดี 69830  แผ่นจานมีปริมาณของฝุ่นเพียงพอที่ในเวลากลางคืนของดาวเคราะห์ที่อยู่ใกล้เคียง จะปรากฏส่องสว่างในแถบจักรราศีบนทรงกลมท้องฟ้า ด้วยความสว่างกว่า 1,000 เท่าที่สามารถเห็นได้ง่ายมากกว่าการมองเห็นทางช้างเผือกบนโลก
การวิเคราะห์เพิ่มเติมของสเปกตรัมของฝุ่นพบว่า ประกอบด้วยวัสดุที่ผ่านกระบวนการมาอย่างมาก เช่นมาจากดาวเคราะห์น้อยประเภท ซี (Carbonaceous asteroid) ที่มีรัศมีอย่างน้อย 30 กม. ซึ่งแตกกระจายและอุดมไปด้วยแร่โอลิวีน และสะเก็ดซึ่งครั้งหนึ่งประกอบด้วยของเหลวซึ่งจะไม่สามารถมีได้เมื่ออยู่ในระยะใกล้กับดาวฤกษ์ แต่ดูเหมือนว่าแถบดาวเคราะห์น้อยที่ผลิตฝุ่นนั้นจะอยู่นอกวงโคจรของดาวเคราะห์ชั้นนอกสุดประมาณ 1 หน่วยดาราศาสตร์จากดาวฤกษ์ บริเวณนี้มีการสั่นพ้องของวงโคจรเป็นอัตราส่วน 2: 1 และ 5: 2 เฉลี่ยกับดาวเคราะห์ เอชดี 69830 ดี
ดูเพิ่ม

เอชดี 169830
HD 40307
HD 60532
Lists of exoplanets
แหล่งข้อมูลอื่น

Clavin, Whitney (2005-04-20). "NASA's Spitzer Telescope Sees Signs of Alien Asteroid Belt". NASA. Spitzer Space Telescope. คลังข้อมูลเก่าเก็บจากแหล่งเดิมเมื่อ 2008-05-11. สืบค้นเมื่อ 2008-06-13.
"HD 69830". Extrasolar Visions. คลังข้อมูลเก่าเก็บจากแหล่งเดิมเมื่อ 2010-10-06. สืบค้นเมื่อ 2008-06-13.
"HD 69830 asteroid belt". Extrasolar Visions. คลังข้อมูลเก่าเก็บจากแหล่งเดิมเมื่อ 2007-09-30. สืบค้นเมื่อ 2008-06-13.
"HD 69830 / HR 3259". SolStation. สืบค้นเมื่อ 2008-06-13.
"Notes for star HD 69830". The Extrasolar Planets Encyclopaedia. สืบค้นเมื่อ 2008-06-13.
Than, Ker (2006-05-17). "Planets Found in Potentially Habitable Setup". SPACE.com. สืบค้นเมื่อ 2008-06-13.
"Trio Of Neptunes And Their Belt". SpaceDaily. 2006-05-18. สืบค้นเมื่อ 2008-06-13.
Extrasolar Planet Interactions เก็บถาวร 2016-05-05 ที่ เวย์แบ็กแมชชีน by Rory Barnes & Richard Greenberg, Lunar and Planetary Lab, University of Arizona
| ด ค กระบบดาวเคราะห์เอชดี 69830 |
| --- | --- | --- |
| ดาวฤกษ์ |  เอชดี 69830  |  |
| ดาวเคราะห์ |  เอชดี 69830 บี  เอชดี 69830 ซี  เอชดี 69830 ดี  |  |
| อื่น ๆ |  แถบดาวเคราะห์น้อย  |  |
พิกัด:  08h 18m 23.9s, −12° 37′ 55.0″
แบทเทิลกราวด์ (2013)

ดับเบิลยูดับเบิลยูอี แบทเทิลกราวด์ (อังกฤษ: WWE Battleground) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ที่จัดหลังศึกใหญ่ไนท์ออฟแชมเปียนส์ (2013) จัดเมื่อวันที่ 6 ตุลาคม ค.ศ. 2013 ณ สนาม First Niagara Center ในเมืองบัฟฟาโล, รัฐนิวยอร์ก สหรัฐอเมริกา เป็นรายการเพย์-เพอร์-วิวที่มาแทนโอเวอร์เดอะลิมิต ซึ่งได้ประกาศไว้ในศึกรอว์ วันที่ 29 กรกฎาคม ค.ศ. 2013